புத்ரா பள்ளிவாசல்

புத்ரா பள்ளிவாசல் (ஆங்கிலம்: Putra Mosque; மலாய் மொழி: Masjid Putra) என்பது மலேசியா, புத்ராஜெயாவில் அமைந்துள்ள முசுலிம் பள்ளிவாசலாகும். இதன் கட்டுமானம் 1997-இல் தொடங்கப்பட்டு இரண்டு ஆண்டுகளுக்குப் பிறகு முடிக்கப்பட்டது. 

புத்ரா சதுக்கத்தில் அமைந்துள்ள இந்தப் பள்ளிவாசல், புத்ராஜெயாவில் செயற்கையாக உருவாக்கப்பட்ட புத்ராஜெயா ஏரிக்கு அருகில் உள்ளது. பள்ளிவாசலின் ஒரு பகுதி திடமான நிலத்திலும்; மறுபகுதி தண்ணீருக்கு மேலும் கட்டப்பட்டுள்ளது.

பள்ளிவாசல் கட்டுமானங்களில் அது ஒரு நுட்பமாகும்; ஏனெனில் கட்டிடம் தண்ணீரில் மிதப்பது போல காட்சி அளிக்கிறது.

பொது

மலேசியாவின் முதல் பிரதமரான துங்கு அப்துல் ரகுமான் புத்ரா அவர்களின் நினைவாக இந்த பள்ளிவாசலுக்குப் பெயரிடப்பட்டது. புத்ரா பள்ளிவாசலின் பிரதான குவிமாடம் 160 அடி உயரம் (50 மீ) கொண்டது. அதன் மினாரா (Minaret) 381 அடி உயரம் (116 மீ) கொண்டது. புத்ரா பள்ளிவாசலின் மினாரா உலகின் மூன்றாவது உயரமானதாக உள்ளது.

புத்ரா பள்ளிவாசலின் மினாராக்கள் 5 பிரிவுகளாக பிரிக்கப்பட்டுள்ளன. அந்த பிரிவுகள் ஒவ்வொன்றும் இசுலாத்தின் 5 சிறப்புகளில் ஒன்றைக் குறிக்கின்றன.

இளஞ்சிவப்பு குவிமாட புத்ரா பள்ளிவாசல், ரோஜா நிறக் கருங்கற்களால் கட்டப்பட்டுள்ளது; மற்றும் மூன்று முக்கிய செயல்பாட்டு பகுதிகளைக் கொண்டுள்ளது. பிரார்த்தனை மண்டபம், சான் அல்லது முற்றம், மற்றும் பல்வேறு கற்றல் வசதிகள், விழா அறைகள் கொண்ட பகுதி.

காட்சியகம்

மேலும் காண்க
 மலேசியாவின் தேசியப் பள்ளிவாசல்
 ஜாமிஃ பள்ளிவாசல்
 மலேசியாவில் இசுலாம்

 மேற்கோள்கள் 

வெளி இணைப்புகள்

பகுப்பு:புத்ராஜெயா
பகுப்பு:மலேசியப் பள்ளிவாசல்கள்